Intro funciona de manera similar als altres analitzadors lingüístics: detecta aquelles paraules que poden tenir una connotació sexista o androcèntrica i ofereix alternatives per als casos en què sigui necessari. D’entrada, aquesta primera versió conté prop de 1.500 termes. També inclou la possibilitat que cadascuna de les persones usuàries gestioni el seu propi diccionari de termes i, està previst que, a partir del seu ús es puguin realitzar aportacions de millora, que s’incorporaran en les revisions posteriors. El programa s’ha d’instal·lar a cada ordinador, com qualsevol altra eina informàtica. Quan s’ha completat la instal·lació queda integrat en el processador de textos.